Rūta Daujotaitė-Leonova

Rūta Daujotaitė-Leonova (g. 1940 m. balandžio 2 d. Piktupėnuose) – pedagogė, poetė, vertėja, Karaliaučiaus srities lietuvių visuomenės veikėja.

 Biografija 
Gimė Piktupėnų kaime, valstiečių šeimoje.Kondratas B. Mokytoja ir poetė Rūta Daujotaitė – Leonova // Kūrėjų pėdsakais. Kn. 7 : Pagėgių kraštas. Vilnius, 2011, p. 191 – 192. Baigusi Batakių vidurinę mokyklą, 1961- 1967 m. studijavo rusų kalbą ir literatūrą Vilniaus universiteto Istorijos ir filologijos fakultete, 1961–1968 m. mokytojavo Kelmės raj. Žirnainių, Stulgių, Šaltenių kaimų mokyklose. Ištekėjusi už karininko Viktoro Leonovo, 1968–1977 m. gyveno įvairiose Rusijos ir Kazachijos vietose, dirbo mokytoja. Nuo 1977 m. gyvena ir dirba Kaliningrade. 1991 m. pradėjusi dirbti miesto 48-oje vidurinėje mokykloje, įsteigė lietuvių kalbos ir etnokultūros fakultatyvą, iki išėjimo į pensiją 2013 m. mokė lietuvių mokinius gimtosios kalbos, rengė jų ekskursijas į Lietuvą. Nuo 1989 m. dalyvauja lietuvių tautinėje veikloje, nuo 1992 m. aktyvi Liudviko Rėzos lietuvių kultūros draugijos narė, 2000–2004 m. šios draugijos pirmininkė. Bendradarbiauja su LR generaliniu konsulatu Karaliaučiuje, Mažosios Lietuvos lietuvių draugija Čikagoje, kitomis lietuvių organizacijomis.Leonova– Daujotaitė Rūta // Mažosios Lietuvos enciklopedija. T. 2 : Kas - Maž. Vilnius, 2003. P. 546-547.

Rašo eilėraščius, noveles, publicistikos straipsnius lietuvių ir rusų kalbomis, skirtus Mažajai Lietuvai ir jos gyventojams. Yra išleidusi  poezijos knygų, taip pat keletą paruošusi spaudai. Atskiri Rūtos Leonovos Daujotaitės eilėraščiai publikuoti almanache „Balsai iš toli“, taip pat  periodiniuose leidiniuose : „Donelaičio žemė“, „Draugas“, „Pasaulio lietuvis“, „Naujoji aušra“ ir kt. 1990 m. sukūrė Karaliaučiaus krašto lietuvių himną.

 Kūryba 
 Balsai iš toli : [išeivių iš Lietuvos kūrybos almanachas]. Vilnius, 2000. P. 60-64. ISBN 9986-575-95-8.
 Užuovėja : [eilės]. Klaipėda, 2004. 115 p. ISBN  9955-585-57-9.
 Minčių vainikas : eilėraščiai. [Karaliaučius : Karaliaučiaus lietuvių bendruomenė], 2008. 148, [6] p.

 Vertimai 
 Domanaitis A. Saulėgrąža [natos] : [dainų rinkinys vaikams] / iš rusų kalbos vertė Rūta Leonova. Kaliningradas [i.e. Kaliningradas], 1992. 16 p.
 Juozaitis A. Miestas kaip azartas : (ištrauka iš ketvirtosios vigilijos knygoje "Karalių miestas be karalių") = Город как азарт (отрывок из четвертой вигилии книги "Город королей без королей") / перевод с литовского Руты Леоновой // Paralelės. 2008, nr. 4, p. 41-42, 45-46. 
 Киткаускас Н., Киткаускене Л., Бартфельд Б. Мемориал Кристионаса Донелайтиса в п. Чистые Пруды (Толльмингкемен, Толминкемис) : история создания / перевод с литовского - Рута Леонова, при участии Глеба Суроткина. Вильнюс; Калининград , 2013. 389 p. ISBN 978-5-91726-064-8.

 Šaltiniai 

Kategorija:Lietuvos pedagogai
Kategorija:Mažosios Lietuvos visuomenės veikėjai
Kategorija:Lietuvos poetai